b'\n_START_ARTICLE_\nPitk\xc3\xa4j\xc3\xa4rvi (Ikaalinen, Helteenkyl\xc3\xa4)\n_START_SECTION_\nMaantietoa\n_START_PARAGRAPH_\nJ\xc3\xa4rvi on 700 metri\xc3\xa4 pitk\xc3\xa4, 150 metri\xc3\xa4 leve\xc3\xa4 ja sen pinta-ala on 6,0 hehtaaria. Se sijaitsee enimm\xc3\xa4kseen mets\xc3\xa4maastossa, mutta j\xc3\xa4rven it\xc3\xa4p\xc3\xa4\xc3\xa4t\xc3\xa4 kiert\xc3\xa4\xc3\xa4 pellot. L\xc3\xa4nsip\xc3\xa4\xc3\xa4n rannat ovat soistunutta mets\xc3\xa4\xc3\xa4. Siihen laskee kolme ojaa, joista yksi tuo vett\xc3\xa4 Sahrikkaasta. J\xc3\xa4rven oma laskuoja l\xc3\xa4htee j\xc3\xa4rven luoteisp\xc3\xa4\xc3\xa4st\xc3\xa4 ja virtaa 400 metri\xc3\xa4 Luhdikkaaseen. J\xc3\xa4rven l\xc3\xa4hist\xc3\xb6ll\xc3\xa4 sijaitsee viisi maatilaa ja j\xc3\xa4rven 1,7 kilometri\xc3\xa4 pitk\xc3\xa4ll\xc3\xa4 rannalla sijaitsee useita vapaa-ajan asuntoja. Niille johtaa mets\xc3\xa4tiet, jotka haarautuvat Helteenkyl\xc3\xa4n kyl\xc3\xa4tielt\xc3\xa4.\n_START_SECTION_\nHistoriaa\n_START_PARAGRAPH_\nIsojakokartassa vuosilta 1830-1848 n\xc3\xa4ytt\xc3\xa4\xc3\xa4 Pitk\xc3\xa4j\xc3\xa4rven laskuojan samanlaisena kuin nyky\xc3\xa4\xc3\xa4n. Siihen aikaan ei Sahrikkaalla ollut omaa laskuojaa ja j\xc3\xa4rvikin oli silloin suurempi.'